open-index/open-wikipedia-markdown huggingface dataset:
Seven (pieseň)

***Seven*** je pieseň z albumu Davida Bowieho *[['hours...']]* , ktorý vyšiel v roku 1999. Autorom textu je samotný Bowie; na skladaní hudby sa spolupodieľal Reeves Gabrels. Pieseň vyšla ako tretí oficiálny singel albumu **. 

Ako niektoré ďalšie skladby z album, aj „Seven“ bola pôvodne napísaná pre počítačovú hru *Omikron: The Nomad Soul*. 

## Zoznam skladieb
### UK CD Version 1
# "Seven" (Marius De Vries Mix) - 4:12
# "Seven" (Beck Mix)" - 3:44 
# "Seven" (Original Demo)" - 4:05

### UK CD version 2
# "Seven (Album version)" - 4:27
# "I'm Afraid of Americans" (Nine Inch Nails Version) - 5:30
# "I'm Afraid of Americans" (Video) 

### UK CD version 3
# "Seven" (Live)
# "Something in the Air" (Live)
# "The Pretty Things Are Going to Hell" (Live)

## Koncertné verzie
* Živá verzia piesne bola nahratá počas koncertu v Paríži v októbri 1999 a vyšla na druhej časti singlu (CD2) „Survive“ v janurári 2000.
* Ďalšia živá verzia piesne bola nahratá počas koncertu v New York City v Kit Kat Clube v novembri 1999 a vyšla na tretej časti singlu (CD3) „Seven“ v júli 2000.
* Tretia verzia bola nahratá počas Bowieho koncertu v The BBC Theatre 27. júna 2000 a bola vydaná na štvrtom-bonusovom disku kompilácie *[[Bowie at the Beeb]]*. 

## Externé odkazy
* Teenage Wildlife; text piesne
* YouTube.com; záznam piesne z koncertu v Paríži (október 1999)

Kategória:Piesne Davida Bowieho
Kategória:Piesne z 2000
Kategória:Single Davida Bowieho
Kategória:Single z 2000
Thursday’s Child

**Thursday's Child** je pieseň z albumu Davida Bowieho *[['hours...']]* , ktorý vyšiel v roku 1999. Autorom textu je samotný Bowie; na skladaní hudby sa spolupodieľal Reeves Gabrels. 

Ako niektoré ďalšie skladby z album, aj „Thursday's Child“ bola pôvodne napísaná pre počítačovú hru *Omikron: The Nomad Soul*. Pieseň vyšla ako prvý singel albumu **.

Vydanie singlu nasledovalo dva týždne pred vydaním samotného albumu. Chyba zo strany EMI/Virgin Records spôsobila, že druhý CD album bol zle vyrobený. Navonok bol síce na nerozoznanie od správnej kópie, ale obsahoval skladby z prvého disku. Väčšina z týchto chybných singlov sa dostala na americký trh a na on-line trh. Tieto chybné platne sa čokosko stali zberateľskou raritou. 

Napriek prvotným dohadom Bowie nie je štvrtkovým dieťaťom. Jeho dátum narodenia – 8. január 1947 pripadol na stredu.

## Video
Videoklip k piesni režíroval Walter Stern, známy predovšetkým ako autor videoklipov pre Madonnu ("Drowned World/Substitute For Love") alebo Prodigy ("Firestarter"). Podobne ako celý album, aj videoklip sa odohráva v pochmúrnej, retrospektívnej atmosfére. Pozerajúc sa na samého seba v kúpeľňovom zrkadle, začne Bowie putovať v čase a jeho odraz sa mení na obraz mladého muža. Jeho partnerka vymieňajúca si kontaktné šošovky prejde podobnou zmenou. Odraz a realita začnú vzájomne pôsobiť, rozmýšľajúc nad tým, čo je, čo bolo a čo mohlo byť, keby… 

## Zoznam skladieb
### UK CD Version 1
# "Thursday's Child" (Edit) - 4:25
# "We All Go Through" - 4:09
# "No One Calls" - 3:51

### UK CD version 2
# "Thursday's Child" (Rock Mix) - 4:27
# "We Shall Go to Town" - 3:56
# "1917" - 3:27
# "Thursday's Child" (Video)

## Koncertné verzie

* Živá verzia piesne bola nahratá počas koncertu v Paríži v októbri 1999 a vyšla na singli ''Survive'' v janurári roku 2000.

## Externé odkazy
* Teenage Wildlife; text piesne
* YouTube.com; videoklip 

Kategória:Piesne Davida Bowieho
Kategória:Piesne z 1999
Kategória:Single Davida Bowieho
Kategória:Single z 1999
The Pretty Things Are Going to Hell

***The Pretty Things Are Going to Hell*** je pieseň z albumu Davida Bowieho *[['hours...']]* , ktorý vyšiel v roku 1999. Autorom textu je samotný Bowie; na skladaní hudby sa spolupodieľal Reeves Gabrels. Pieseň vyšla ako prvý singel z albumu **' pre [[Japonsko|japonský]] a [[Austrália (štát)|austrálsky]] trh. V [[Európa|Európe]] skladba nikdy oficiálne nevyšla. 

Skladba sa prvýkrát objavila vo filme [[Stigmata (film)|''Stigmata'']] v polovičke roka [[1999]]. 

== Video ==
Natočenie videoklipu zveril Bowie [[režisér]]skej dvojici [[Dom & Nic]], ktorá s ním už spolupracovala pri natáčaní videoklipu ku skladbe „[[I'm Afraid of Americans]]“. Natáčanie sa uskutočnilo v [[New York (mesto)|newyorskom]] klube Kit Kat. Video sa opäť držalo retrospektívnej nálady albumu. 

Video ukazuje ako je Bowie napadnutý bábkami v životnej veľkosti, ktoré reprezentujú jeho samého v minulosti - ''Ziggy Stardust'', muž v šatách z obalu albumu [[The Man Who Sold The World (album)|''The Man Who Sold The World'']], ''Thin White Duke'' zo [[Station to Station (album)|''Station to Station'']] a pierrot z videoklipu k piesni „[[Ashes To Ashes]]“. Bábky skonštruovala spoločnsť [[Jim Henson|Jima Hansona]], známeho amerického bábkara. Tento boj s bábkami zobrazuje umelcov boj so svojou vlastnou minulosťou, ktorá ho nesmie poraziť.

== Zoznam skladieb ==
=== CD Version ===
# "The Pretty Things Are Going to Hell" – 4:40
# "The Pretty Things Are Going to Hell" (Edit) – 3:59
# "[[We Shall Go to Town]]" – 3:56
# "[[1917 (pieseň)|1917]]" – 3:27

=== Promo CD ===
# "The Pretty Things Are Going to Hell" (Edit) – 3:59
# "The Pretty Things Are Going to Hell" (Call-Out Hook #1) – 0:11
# "The Pretty Things Are Going to Hell" (Call-Out Hook #2) – 0:11
# "[[Thursday’s Child]]" (Radio edit) – 4:25
# "Thursday’s Child" (Call-Out Hook #1) – 0:12
# "Thursday’s Child" (Call-Out Hook #2) – 0:12

== Koncertné verzie ==
* Ďalšia živá verzia piesne bola nahratá počas koncertu v [[New York City]] v Kit Kat Clube v novembri [[1999]] a vyšla na tretej časti singla (CD3) „Seven“ v júli [[2000]].

== Iné verzie ==
Skladba „The Pretty Things Are Going To Hell“ je zvláštna tým, že existuje v troch rozdielnych verziách, ktoré sa líšia zvukovou mixážou i dĺžkou:
# "The Pretty Things Are Going to Hell" (Album Version) – 4:40 – nachádza sa na albume **' 
# "The Pretty Things Are Going to Hell" (Stigmata Film Version) – 4:49 – nachádza sa na soundtracku k filmu *Stigmata* 
# "The Pretty Things Are Going to Hell" (Stigmata Film Only Version) – 4:00 – nachádza sa v samotnom filme, v klubovej scéne, kde sa hlavnej hrdinke Frankie objavia ďalšie stigmy

## Externé odkazy
* Teenage Wildlife ; text piesne

Kategória:Piesne Davida Bowieho
Kategória:Piesne z 1999
Kategória:Single Davida Bowieho
Kategória:Single z 1999
Salonina

**Iulia Cornelia Salonina** (* † 268?) bola manželkou rímskeho cisára Galliena (253 – 268) a matkou jeho troch synov Valeriana, Salonina a Mariniana. Asi od roku 254 mala titul Augusta a čestné označenie *mater castrorum* (matka táborov, myslené vojenských).

Z kronikárskych správ, aj keď ich nie je veľa, vyplýva, že Salonina mala veľký vplyv na Gallienovu politiku a v niektorých prípadoch cisára priamo varovala pred určitými veliteľmi či správnymi činiteľmi (napríklad pred budúcim uzurpátorom Ingenuom). Bola vzdelanou ženou, ktorá podporovala novoplatonika Plotina, podobne ako sám Gallienus. Nevie sa presne, kedy zomrela, väčšinou sa však usudzuje, že zahynula spolu so svojim manželom pri sprisahaní dôstojníkov roku 268 pri Miláne.

Na kárskych a lýdskych minciach je Salonina nazývaná Kornelia Chrysogoné – niektorí bádatelia si preto myslia, že mala grécky pôvod.

## Iné projekty

## Externé odkazy
* Mince cisárovnej Saloniny (po anglicky)

Kategória:Staroveký Rím
Ingenuus

**Ingenuus** bol uzurpátor rímskeho trónu, ktorý sa asi v lete roku 260 vzburil proti cisárovi Gallienovi v Sirmiu. Pred svojou proklamáciou zastával funkciu miestodržiteľa Panónie.

Ingenuova vzbura trvala zrejme len niekoľko týždňov, pretože vzdorocisár nestihol dať ani vyraziť emisiu vlastných mincí – jeden z atribútov vlády. Cisár Gallienus ho porazil pomocou ťažkej jazdy vedenej Aureolom v bitke pri Murse a Ingenuus na úteku zahynul (spáchal samovraždu alebo ho usmrtili). Jeho prívržencov Gallienovi vojaci kruto potrestali bez toho, aby im v tom cisár mohol zabrániť.

## Externé odkazy
* Ingenuova biografia 

Kategória:Úmrtia v 3. storočí
Kategória:Uzurpátori starovekého Ríma
Kategória:Obete samovrážd
Something in the Air

**Something in the Air** je druhá pieseň z albumu Davida Bowieho *[['hours...']]*, ktorý vyšiel v roku 1999. Autorom textu je samotný Bowie; na skladaní hudby sa spolupodieľal Bowieho spolupracovník Reeves Gabrels.

## Koncertné verzie a iné verzie
* Živá verzia piesne bola nahratá počas koncertu v New York City v Kit Kat Clube v novembri 1999 a vyšla na tretej časti singlu (CD3) „Seven“ v júli 2000.
* Remix Marka Platiho sa objavil vo filme *[[Americké psycho]]*. Pieseň sa tiež objavila počas titulkov ďalšieho amerického filmu ''Memento''.

## Externé odkazy
* Teenage Wildlife ; text piesne

Kategória:Piesne Davida Bowieho
Kategória:Piesne z 1999
Danzig (album)

***Danzig*** je debutový album americkej skupiny Danzig. Vyšiel v roku 1988. 

## Zaujímavosti
* Niektoré pesničky, ako napríklad „Possession“, boli nahraté ešte keď kapela niesla meno Samhain. James Hetfield na týchto dvoch naspieval sprievodné vokály, ale pre zmluvné dôvody nemohol byť uvedený.

* Natočené boli videoklipy pre pesničky „Mother“, „Twist of Cain“, „She Rides“ a „Am I Demon“, ktoré sa však nestretli s pochopením televíznych staníc. Dodatočne tak vyšlo úspešné video „Am I Demon“ so 4 klipmi a rozhovormi s členmi skupiny. 

* Pieseň „Mother“ sa stala štyri roky po vydaní albumu Danzig hitom a predstavila skupinu mainstreamovému publiku. Objavila sa aj na soundtracku ku hre . 

## Zoznam skladieb
Všetky skladby napísal Glenn Danzig, okrem „The Hunter“ (coververzia od Alberta Kinga).

# „Twist of Cain“ - 4:18
# „Not of This World“ - 3:42
# „She Rides“ - 5:10
# „Soul on Fire“ - 4:36
# „Am I Demon“ - 4:57
# „Mother“ - 3:24
# „Possession“ - 3:56
# „End of Time“ - 4:02
# „The Hunter“ - 3:31 (Booker T. Jones, Al Jackson, Jr., Donald Dunn, Steve Cropper and Carl Wells)
# „Evil Thing“ – 3:16

## Zostava
*Glenn Danzig - spev
*Eerie Von - basa
*John Christ - gitara
*Chuck Biscuits - bicie

### Hosť
*James Hetfield - vokály (1, 7) (neuvedený)

Kategória:Albumy Danzig
Kategória:Hudobné albumy z 1988
Kategória:Debutové albumy
Aureolus (proticisár)

**Aureolus** alebo **Manius Acilius Aureolus** bol uzurpátorom rímskeho trónu, ktorý sa v roku 268 po Kr. vzbúril proti cisárovi Gallienovi v Miláne.

## Životopis
Aureolus, pôvodom z Dácie, dosiahol za Valerianovej a Gallienovej vlády hodnosť dux equitum, čo z neho urobilo jedného z najvýznamnejších vojvodcov ríše. Roku 260 prispel ako Gallienov podriadený veliteľ k porážke uzurpátora Ingenua pri Murse, roku 261 riadil už bez cisárovej osobnej účasti operáciu proti uzurpátorovi Macrianovi v Illyriku. Neskôr sa usadil v Miláne, kde bol zriadený hlavný stan ťažkej jazdy, ktorá mu od konca päťdesiatych rokov podliehala. Začiatkom roku 268 prešiel Aureolus nečakane na stranu vzdorocisára Postuma, dal pre neho v Miláne raziť mince a vyprovokoval tak novú občiansku vojnu. Cisár Gallienus musel rýchlo prerušiť vojnu s Gótmi, vtrhol s početnou armádou do Itálie, počas obliehania Milána však jeho velitelia Heraclianus, Claudius a Aurelianus zosnovovali sprisahanie, pri ktorom prišiel o život. Nový cisár Claudius II. dal Aureola, ktorý asi v auguste alebo v septembri 268 prijal cisársky titul, so súhlasom vojakov zlikvidovať.

## Externé odkazy
* Aureolove mince (po anglicky)

Kategória:Uzurpátori starovekého Ríma
Kategória:Úmrtia v 3. storočí
What’s Really Happening?

**What's Really Happening?** je šiesta pieseň z albumu Davida Bowieho *[['hours...']]*, ktorý vyšiel v roku 1999. Autorom textu je víťaz súťaže Alex Grant; na skladaní hudby sa spolupodieľali David Bowie a Reeves Gabrels.

Aby Bowie zvýšil záujem o album, tak usporiadal na jeho webstránkach *[[BowieNet]]* súťaž o najlepší text k poskytnutej inštrumentálnej skladbe. Víťazný text sa mal potom objaviť na albume **. Víťazom súťaže a tým pádom aj spoluautorom skladby „What's Really Happening?“ sa stal mladučký Alex Grant. 

Grant okrem iného vyhral aj výlet do nahrávacieho štúdia Looking Glass v New Yorku, kde Bowie nahral svoje vokály s novým textom ku skladbe. Nahrávanie sa uskutočnilo 27. mája 1999. Stretnutie vyvrcholilo tým, že Bowie pozval Granta aby naspievali sprievodné vokály ku svojej skladbe. Celá udalosť bola vysielaná cez Bowieho internetovú stránku BowieNet.

## Externé odkazy
* Teenage Wildlife ; text piesne

Kategória:Piesne Davida Bowieho
Kategória:Piesne z 1999
Antiochia

right|thumb|Poloha ''Antiochie''
right|thumb|Opevnenie ''Antiochie'' na hore Silpius, 12. storočie
**Antiochia** (iné názvy: **Antiocheia**, **Antiochea**, **Antiochia nad Orontom** –  - *Antiocheia hé epi Orontou*, lat. **Antiochia ad Orontem**; **Veľká Antiochia** –  - *Antiocheia hé megalé*; **Sýrska Antiochia**; prídavné a obyvateľské meno pozri v článku Antiochia (rozlišovacia stránka)) pri dnešnom tureckom meste Antakya, bolo staroveké mesto v dnešnom Turecku.

Mesto založil roku 300 pred Kr. Seleukos I. Níkátor, ktorý z neho urobil sídlo Seleukovcov. Roku 64 pred Kr. sa Antiochia stala hlavným mestom rímskej provincie Sýria. Až do neskorej antiky zostala Antiochia jedným z najdôležitejších a najväčších miest Rímskej ríše, neskôr po Konštantínopoli druhým najväčším mestom Byzantskej ríše. 

Bola tu založená jedna z prvých kresťanských obcí, dokonca práve tu boli podľa Skutkov apoštolov kresťania prvýkrát označení týmto menom. Pôsobil tu Pavol z Tarsu, význam antiochijského biskupa sa prejavuje tým, že Antiochia patrí medzi päť patriarchátov starovekej cirkvi. V 5. storočí sa tento patriarchát stal strediskom sýrskej monofyzitskej cirkvi. Po sérii prírodných katastrof a po dobytí vojskami perzských Sásánovcov roku 540 mesto očividne stratilo. Z východnej byzantskej metropoly zostali iba trosky, všetko obyvateľstvo, ktoré prežilo hrôzy drancovania, perzskí vojaci odvliekli. 

Čoskoro nato sa Antiochia znovu vrátila pod byzantskú nadvládu a znovu sa stala prosperujúcim mestom. V roku 613 ju znovu dobyli Peržania, v roku 638 natrvalo Arabi. Počas veľkej byzantskej ofenzívy sa roku 969 dostala Antiochia znova do rúk kresťanov. V polovici 11. storočia sa mestu darilo celkom dlho brániť pred seldžuckými Turkami, no do ich rúk padlo roku 1085. 

Roku 1097 Antiochiu počas prvej križiackej výpravy obliehali križiaci. Po osemmesačnom obliehaní bola dobytá a stala sa centrom jedného z križiackych štátov, Antiochijského kniežatstva. Ako vládca sa tu presadil normanský vodca Bohemund Tarentský. Roku 1137 uznal antiochijský vládca lénnu závislosť svojho kniežatstva od Byzancie. Roku 1149 dobyl seldžucký vládca Núr ad-Dín väčšinu antiochiských dŕžav s výnimkou samotného mesta. Knieža Raimund z Poitiers s väčšinou svojich bojovníkov padol. Ovdovená kňažná Konstancia sa vydala roku 1153 za bezvýznamného a nemajetného francúzskeho šľachtica Renauda z Châtillonu, ktorý prišiel do Orientu s účastníkmi druhej križiackej výpravy. Svoju vládu udržali križiaci v meste zhruba do roku 1268.

## Iné projekty

## Externé odkazy
* Perseus Encyclopedia of Classical Sites
* Mozaiky z Antiochie
* Website des Vereins Antikes Antiochia e.V.

## Zdroj
* 

Kategória:Zaniknuté mestá v Turecku
Kategória:Biblické miesta
Kategória:Bývalé hlavné mestá
Aureolus

**Aureolus** môže byť:
*rímsky uzurpátor v 3. stor., pozri Aureolus (proticisár)
*vodca Frankov v oblasti Aragónska, zomrel roku 809, pozri Aureolus (Aragónsko)
*Petrus Aureolus

## Pozri aj
*Pontirolo Nuovo – starý názov "Aureolus pons"
*Montauban – starý názov „Aureolus mons“
Danzig II: Lucifuge

***Danzig II: Lucifuge*** je druhý radový album americkej skupiny Danzig. Vyšiel v roku 1990. Oproti svojmu predchodcovi je charakteristický plnším zvukom a krkolomnejším vokálnym prejavom. 

## Zaujímavosti
* Natočené boli videoklipy pre pesničky „Her Black Wings“, „Devils Plaything“, „I'm the One“ a „Killer Wolf“.

## Zoznam skladieb
# „Long Way Back From Hell“
# „Snakes Of Christ“
# „Killer Wolf“
# „Tired Of Being Alive“
# „I'm The One“
# „Her Black Wings“
# „Devil's Plaything“
# „777“
# „Blood And Tears“
# „Girl“
# „Pain In The World“

Kategória:Albumy Danzig
Kategória:Hudobné albumy z 1990
China Girl

**„China Girl“** je pieseň z albumu *[[Let’s Dance (album)|Let's Dance]]* od Davida Bowieho, ktorá vyšla v roku 1983. Skladba bola pôvodne napísaná pre Iggyho Popa a jeho album *[[The Idiot]]* z roku 1977. Autorom textu je Pop, autorom hudby je Bowie. 

Producent Nile Rodgers urobil z temnej Popovej verzie o závislosti na heroíne (samotný Pop dlhé roky bojoval s touto závislosťou) nablýskaný tanečný hit o láske medzi čínskym dievčaťom a mužom z Európy, bez toho aby zmenil, čo i len slovo v texte. Túto prijateľnejšiu interpretáciu podporil aj bohatý videoklip Davida Malleta. 

Vo Veľkej Británii dosiahol singel druhé miesto singlového rebríčka, v USA dosiahol desiate miesto. Pieseň sa stala pravidelnou súčasťou Bowieho vystúpení v 80. rokoch, potom sa na istý čas vytratila a na koncertné pódiá sa vrátila až v roku 1999, počas turné k albumu *[['hours...']]*.

## Zoznam skladieb
### 7"
# „China Girl“ (Bowie, Pop) – 4:14
# „Shake It“ (Bowie) – 3:49

### 12"
# „China Girl“ (Bowie, Pop) – 5:32
# „Shake It“ (Remix) (Bowie) – 5:07

## Externé odkazy
* Teenage Wildlife ; text piesne

Kategória:Piesne Davida Bowieho
Kategória:Piesne z 1983
Kategória:Single Davida Bowieho
Kategória:Single z 1983
Vatovec obrovský

left**Vatovec obrovský** (*Langermannia gigantea*) je jedlá huba z čeľade prášnicovité (*Lycoperdaceae*).

## Opis
Vatovec je veľký 10–50 (90)&nbsp;cm v priemere, dosahuje hmotnosť až 4&nbsp;kg, je okrúhly, bez hlúbika. Pokožka je hladká a na dotyk kožovitá. Farba je výrazne jasne biela za mlada, neskôr sa zmení na šedú až tmavo-hnedú. Vnútorná hmota je spočiatku rovnako biela a počas dospievania sa mení na olivovohnedú a práškovitú konzistenciu.
Táto huba sa považuje za najplodnejší organizmus na Zemi. Plodnica s hmotnosťou 4&nbsp;kg obsahuje 1,5×1012 výtrusov.

## Výskyt
Vatovce rastú od júna do septembra prevažne na lúkach a lesných čistinkách, riedkych čistinkách lesov, v riedkych borovicových lesoch a skôr na suchých miestach. Charakteristické miesta sú mladé borovicové leso-čistinky, kde sa vatovce vyskytujú v rodinkách v kruhovom priestore s priemerom asi 10&nbsp;m.

## Príprava jedál
Mladé plodnice majú výbornú chuť, hodia sa prevažne ako rezne.

## Galéria

Image:Riesenbovist auf Susten.jpg|malý vatovec
Image:Riesenbovis hexenring.jpg|na lúke, v kruhu
Image:Langermannia gigantea R0018882.JPG|vnútro


## Iné projekty

## Externé odkazy
* http://www.magwien.gv.at/ma59/pilze/riesbov.htm  nem.
* http://www.natur-lexikon.com/Texte/FM/001/00095-Riesenbovist/fm00094-Riesenbovist.html  nem

Kategória:Prášnicovité
Kategória:Jedlé huby
Brilliant Adventure

"**Brilliant Adventure**" je deviata (inštrumentálna) skladba na albume Davida Bowieho *[['hours...']]*, ktorý vyšiel v roku 1999. Autorom hudby sú Bowie a jeho spolupracovník Reeves Gabrels. 

Táto skladba v mnohom pripomína Bowieho inštrumentálnu tvorbu s Brianom Enom na albumoch *[[Low]]* a ''"Heroes"''. Svojimi orientálnymi tónmi sa ponáša na skladbu „Moss Garden“.

## Iné vydania
* Skladba okrem iného vyšla aj na kompilácii Bowieho obľúbených inštrumentálnych skladieb s názvom ''All Saints''.

Kategória:Piesne Davida Bowieho
Kategória:Piesne z 1999
New Angels of Promise

"**New Angels of Promise**" je ôsma pieseň z albumu Davida Bowieho *[['hours...']]* , ktorý vyšiel v roku 1999. Autorom textu je samotný Bowie; na skladaní hudby sa spolupodieľal Reeves Gabrels. 

Ako niektoré ďalšie skladby z album, aj „New Angels of Promise“ bola pôvodne napísaná pre počítačovú hru *Omikron: The Nomad Soul*. Text v počítačovej hre je však troška odlišný od toho, ktorý sa nachádza na album. Pasáž *„suspicious minds“* je nahradená iba slovom *„omirkon“*.

## Externé odkazy
* Teenage Wildlife; text piesne

Kategória:Piesne Davida Bowieho
Kategória:Piesne z 1999
Let’s Dance (pieseň)

***Let’s Dance*** je pieseň z rovnomenného albumu Davida Bowieho, ktorá vyšla v roku 1983. Autorom textu i hudby je David Bowie. Piseň sa stala jednou z najpredávanejších tanečných skladieb vôbec. 

V skladbe je badateľný vplyv Rodgersovej producentskej práce a najmä jeho skúsenosti z tanečnej formácie Chic. Pieseň obsahuje hutnú basovú linku a skvelé gitarové party, ktoré sú pracou amerického gitaristu Stievieho Raya Vaughana. 

„Let's Dance“ sa stala Bowieho najkomerčnejšou skladbou vôbec. Na prvý pohľad sa môže zdať, že v podobnom duchu sa nesie aj text piesne. Veta *„Let's dance for the fear tonight is all.“* (slov. *Tancujme, lebo sa bojím, že dnešná noc je všetkým.*) však nie je v zhode s povrchnou interpretáciou textu ako obyčajnej tanečnej „vaty“. 

Pieseň sa stala klasickou súčasťou jeho koncertného repertoáru. Bowie ju spieval na turné Serious Moonlight (názov odvodený z textu „Let's Dance“) v roku 1983 a 1984, Glass Spider v roku 1987 a Sound + Vision Tour v roku 1990. V roku 2000 bola prerobená do úplne novej podoby pre všetky nasledujúce turné. 

Skladba sa stala prvým Bowieho hitom, ktorý dosiahol prvé miesto v hitparáde singlov na oboch brehoch Atlantického oceánu.

## Video
Videoklip k piesni režíroval Bowieho dlhoročný spolupracovník, režisér David Mallet. Videoklip bol natočený v Sydney v Austrálii. A zobrazuje boj páru aborigénov s výdobytkami západnej spoločnosti, zatiaľ čo Bowie hrá aj so svojou kapelou a pasívne sa prizerá.

## Zoznam skladieb
### 7"
# "Let’s Dance" (Bowie) – 4:07
# "Cat People (Putting Out Fire)" (Bowie, Moroder) – 5:09

### 12"
# "Let’s Dance" (Bowie) – 7:38
# "Cat People (Putting Out Fire)” (Bowie, Moroder) – 5:09

## Externé odkazy
* Teenage Wildlife; text piesne
* YouTube.com; videoklip 

Kategória:Piesne Davida Bowieho
Kategória:Piesne z 1983
Kategória:Single Davida Bowieho
Kategória:Single z 1983
Encyclopædia Britannica

right|Reklama na 11. vydanie encyklopédie|thumb|300px

**Encyclopædia Britannica** je najznámejšia veľká anglická všeobecná encyklopédia a jedna z najväčších tlačených encyklopédií na svete.

Prvé vydanie vyšlo v rokoch 1768 – 1771 v Edinburghu v Škótsku v troch zväzkoch ako výraz osvietenskej snahy obsiahnuť všetky ľudské vedomosti. Neobsahovala ešte biografické heslá.

V roku 1901 práva na vydávanie encyklopédie kúpili americkí podnikatelia Horace E. Hooper a Walter M. Jackson. V roku 1911 vyšlo prvýkrát naraz všetkých 29 zväzkov 11. vydania. Táto verzia je teraz voľným dielom (public domain) a čerpá z nej anglická Wikipédia. V roku 1920 práva kúpil obchodný dom Sears, Roebuck and Company v Chicagu. Britannica vychádza s americkým pravopisom. V roku 1929 vyšlo kompletne revidované 14. vydanie. V roku 1943 po zložitých rokovaniach venoval obchodný dom práva na encyklopédiu súkromnej University of Chicago, neskoršiemu centru monetarizmu.

Od roku 1974 vychádza tretia generácia encyklopédie Britannica – 15. vydanie. Je založená na ojedinelom prístupe, rozdelenie hesiel na stručné (Micropædia), podrobné (Macropædia) a štruktúrovaný register (Propædia). Investície dosiahli 32 miliónov dolárov, čo bolo dodnes asi najviac na vydanie nejakej knihy. V roku 1985 bolo 15. vydanie revidované a teraz obsahuje 32 zväzkov. Od 90. rokov vychádza Encyclopædia Britannica na CD.

## Pozri aj
* Niektoré zdigitalizované verzie 
* Encyclopaedia Beliana
* Ottův slovník naučný
* Encyclopædia Universalis
* Encyclopédie ou Dictionnaire raisonné des sciences, des arts et des métiers
* A Pallas nagy lexikona

## Externé odkazy
* oficiálna stránka

Kategória:Britské encyklopédie
Grécka gréckokatolícka cirkev

**Grécka gréckokatolícka cirkev** je jednou z východných katolíckych cirkví byzantského obradu (gréckokatolíckych cirkví). Je teda súčasťou Katolíckej cirkvi, uznáva za svoju hlavu rímskeho pápeža a jej vierouka je identická s rímskokatolíckou. Pri bohoslužbách však, podobne ako ostatné východné katolícke cirkvi, nepoužíva  rímsky obrad, ale jeden z východných obradov. V prípade Gréckej gréckokatolíckej cirkvi je ním byzantský obrad vo svojej gréckej verzii, takmer identický s tým, v ktorom slávia bohoslužby grécke pravoslávne cirkvi (napr. Konštantínopolská pravoslávna cirkev, Cyperská pravoslávna cirkev, Pravoslávna cirkev Grécka) .

## História
Grécka gréckokatolícka cirkev vznikla vďaka činnosti katolíckych misionárov v 19. a 20. storočí medzi duchovenstvom a veriacimi gréckych pravoslávnych cirkví, najmä Konštantínopolskej pravoslávnej cirkvi. Podarilo sa vytvoriť niekoľko malých gréckokatolíckych komunít napr. v Istanbule, východnej Thrákii (dnes európska časť Turecka) i na území dnešného Grécka. Pre týchto veriacich vytvoril pápež sv. Pius X. v roku 1911 apoštolský exarchát so sídlom v Istanbule. Prvým apoštolským exarchom sa v roku 1911 stal biskup Isaisas Papadopulos. V rámci výmeny obyvateľstva medzi Gréckom a Tureckom po grécko-tureckej vojne začiatkom dvadsiatych rokov 20. storočia sa väčšina gréckych gréckokatolíckych veriacich vysťahovala z Turecka. Gréckokatolíci z Istanbulu sa usadili v Aténach a veriaci z východnej Thrákie v severogréckom meste Giannitsa, kde už predtým vznikla malá gréckokatolícka komunita. V roku 1932 sa exarchát rozdelil na dva nové apoštolské exarcháty: jeden v Grécku (so sídlom v Aténach) a druhý v Turecku (so sídlom v Istanbule). 

## Počet členov a geografické rozšírenie
V súčasnosti má Grécka gréckokatolícka cirkev 2 330 členov (2006). Väčšina z nich žije v Grécku (2300), najmä v Aténach. Mimo Atén existujú grécke gréckokatolícke komunity v severogréckej Giannitse a v Nea Makri blízko Atén. Gréckokatolícka kaplnka sa nachádza aj na ostrove Syros v Egejskom mori (Syros je najkatolíckejšou časťou Grécka - až 40% obyvateľov ostrova je rímskokatolíckeho vyznania). V Turecku žije len 30 gréckych gréckokatolíckych veriacich.  

## Hierarchia
Apoštolským exarchom katolíkov gréckeho obradu v Grécku so sídlom v Aténach je biskup Manuel Nin, OSB. Za exarchu bol menovaný 2. februára 2016, vysvätený na biskupa bol 15. apríla 2016 a úradu sa ujal 29. mája 2016. Jeho predchodcom bol Dimitrios Salachas (nar. 1939, zosn. 2023), ktorého do funkcie exarchu vymenoval 23. apríla 2008 pápež Benedikt XVI. Za biskupa bol vysvätený 24. mája 2008. Na čele apoštolského exarchátu v Aténach nahradil biskupa Anargyrosa Printezisa (1937 - 2012), ktorý ho viedol v rokoch 1975 - 2008. V pastorácii mu pomáha niekoľko kňazov. V rámci exarchátu fungujú 3 gréckokatolícke farnosti.
Apoštolský exarchát v Turecku je nielen bez exarchu, ale jeho 30 veriacich nemá k dispozícii ani kňaza. 

## Referencie


## Externé odkazy
* Grécky gréckokatolícky exarchát v Grécku 
* The Greek Catholic Church

Kategória:Gréckokatolícka cirkev v Grécku
Kategória:Náboženstvo v Grécku
Danzig III: How the Gods Kill

***Danzig III: How the Gods Kill*** je tretí radový album americkej skupiny Danzig. Vyšiel v roku 1992. 

Oproti svojmu predchádzajúcemu albumu Danzig II: Lucifuge sa vyznačuje ťažším, metalovejším zvukom gitár, výraznejším použitím klávesových nástrojov (napr. „Sistinas“) a miestami ešte krkolomnejším vokálnym prejavom (napr. „Bodies“). Videá pre pesničky „Dirty Black Summer“ a „How the Gods Kill“ patrili svojho času v televíznej relácii venovanej rockovej hudbe, Headbangers Ball, medzi najobľúbenejšie hudobné videá. 

## Zaujímavosti
* Natočené boli štyri videoklipy, zverejnené však boli len dva: „Dirty Black Summer“ a „How the Gods Kill“. „Bodies“ a „Sistinas“ sa nakoniec dostali len na DVD *Archive de la Morte*. 

## Zoznam skladieb
# „Godless“ - 6:51
# „Anything“ - 4:49
# „Bodies“ - 4:25
# „How the Gods Kill“ - 5:57
# „Dirty Black Summerv - 5:14
# „Left Hand Black“ - 4:30
# „Heart of the Devil“ - 4:40
# „Sistinas“ - 4:25
# „Do You Wear the Mark“ - 4:47
# „When the Dying Calls“ - 3:31

Kategória:Albumy Danzig
Kategória:Hudobné albumy z 1992
Within the Realm of a Dying Sun

***Within the Realm of a Dying Sun*** je tretí album nahraný duom Dead Can Dance, Lisa Gerrard a Brendan Perry, v roku 1987. 

Fotografia na obale tohto albumu je z Paríža, cintorína Cimetière du Père-Lachaise. Ide o hrobku politika Raspaila. Text skladby „Anywhere Out of the World“ sa veľmi podobá na Baudelaireovu poému s rovnakým názvom.

*„Myslím, že vzťah medzi nimi a Johnom Riversom  mal svoj vrchol na tejto nahrávke. Je to asi môj najobľúbenejší album od nich,“* hovorí Ivo Watts-Russel, zakladateľ 4AD. *„Ich cesta rozdeliť album – jedna strana Lisa, jedna strana Brendan, bolo niečo čo neurobil nikto predtým a ani potom. Bolo to spojenie produkcie Johna Riversa a Dead Can Dance, a to posunulo všetko do nového sveta – nič iné neznie podobne.“*

*„…uvedomili sme si, že sme limitovaní našim hudobným videním, hlavnú úlohu hrali gitara, basgitara a bicie. Tieto nástroje neboli vhodné na vyjadrenie mnohých vecí, ktoré sme počuli. Tak sme sa učili klasickú teóriu, najmä barokové štruktúry zamerané na kontrapunkt, a rozhodli sme sa, že budeme pracovať vo formách klasického štýlu, používať klasické nástroje, s pomocou samplerov, počítačov a niekoľkých kníh o tom ako pri tom uspieť.“*

## Zoznam skladieb
# „Anywhere out of the World“ – 5:08
# „Windfall“ – 3:30
# „In the Wake of Adversity“ – 4:14
# „Xavier“ – 6:16
# „Dawn of the Iconoclast“ – 2:06
# „Cantara“ – 5:58
# „Summoning of the Muse“ – 4:55
# „Persephone –  The Gathering of Flowers“ – 6:36

## Tvorcovia
* Alison Harling – husle
* Emlyn Singleton – husle
* Piero Gasparini – viola
* Tony Gamage – violončelo
* Gus Ferguson – violončelo
* Mark Gerrard – trúbka
* Richard Avison – trombón
* John Singleton – trombón
* Andrew Claxton – bastrombón, tuba
* Ruth Watson – hoboj
* Peter Ulrich – tympany, budon
* všetky ostatné nástroje a vokály Brendan Perry a Lisa Gerrard

## Referencie


Kategória:Hudobné albumy z 1987
Kategória:Albumy Dead Can Dance
Thrall: Demonsweatlive

***Thrall: Demonsweatlive*** je EP americkej skupiny Danzig z roku 1993. Skupine priniesol neočakávaný úspech vďaka singlu „Mother '94“, ktorý sa stal ich najväčším hitom. 

## Zaujímavosti
* Prvý zverejnený videoklip, „Its Coming Down“, vyvolal veľkú kontroverziu početnými obscénnymi sado-masochistickými scénami a bol stiahnutý z hudobnej stanice MTV.

* Pieseň „Mother“, niekoľko rokov po jej pôvodnom vydaní, sa stala veľmi obľúbenou na rockových rádiách. Sprievodný videoklip používajúci koncertné zábery skupiny sa stal žiadaným na MTV, pričom singel uspel dokonca aj v rebríčku najpredávanejších singlov v USA, The Billboard Hot 100 - dostal sa na 43. miesto v predajnosti. 

## Zoznam skladieb
# „It's Coming Down“ (Glenn Danzig) – 3:35
# „The Violet Fire“ (Danzig) – 4:58
# „Trouble“ (Jerry Leiber, Mike Stoller) – 3:22
# „Snakes Of Christ“ (Danzig, záznam z koncertu) – 4:17
# „Am I Demon“ (Danzig, záznam z koncertu) – 4:20
# „Sistinas“ (Danzig, záznam z koncertu) – 4:04
# „Mother“ (Danzig, záznam z koncertu) – 3:35

Pieseň „Trouble“ pôvodne naspieval Elvis Presley.

Kategória:EP skupiny Danzig
Kategória:EP z 1993
Križiak

**Križiak** môže byť:
*účastník križiackej výpravy, pozri križiacka výprava
*člen rádu nemeckých rytierov, pozri rád nemeckých rytierov
*v zoológii:
** slovenský názov viacerých rodov pavúkov z čeľade križiakovité, pozri križiakovité
** ľudovo alebo staršie: križiak obyčajný
*súčasť úplného kľukového mechanizmu zabezpečujúca rovný posun piestnej tyče a jej spojenie s ojnicou, pozri križiak (kľukový mechanizmus)
*súčasť filmovej kamery alebo filmového premietacieho prístroja, ktorá zabezpečuje prerušovaný posun filmového pásu, pozri križiak (kamera)
*krížový ovládač používaný na diaľkové ovládanie
Danzig 4

**Danzig 4** (niekedy nazývaný **Danzig IV** alebo **Danzig 4p**) je štvrtý radový album americkej skupiny Danzig. Vyšiel v roku 1994. 

Oproti svojmu predchádzajúcemu agresívnemu albumu *[[Danzig III: How the Gods Kill]]* je jemnejší, viac baladový. Pokračuje v trende stále väčšiho vplyvu industriálneho rocku, čo je badať najmä na pesničkách „Cantspeak“ a „Sadistikal“. Zvuk gitár pripomína viac prvé dva albumy. Glenn Danzig album obohatil o nové vokálne techniky, pričom na rozdiel od Danzig II: Lucifuge a Danzig III: How the Gods Kill, ani najkrkolomnejšie pasáže neznejú agresívne. 

## Zaujímavosti
* Natočené boli tri videoklipy: „Untill You Call on the Dark“, „Cantspeak“ a „I Don't Mind the Pain“. Prvý menovaný však bol zakázaný. 

* „Cantspeak“, napriek tomu, že je pre Danzig netypická pesnička, predstavuje druhý najväčší hit skupiny. 

* „Invocation“ nie je v zozname pesničiek na albume. V skutočnosti je to pesnička č. 66, nasledujúca po početných krátkych záznamov ticha.

## Zoznam skladieb
# „Brand New God“ - 4:29
# „Little Whip“ - 5:10
# „Cantspeak“ - 4:06
# „Going Down to Die“ - 4:59
# „Until You Call on the Dark“ - 4:24
# „Dominion“ - 4:13
# „Bringer of Death“ - 4:40
# „Sadistikal“ - 5:07
# „Son of the Morning Star“ - 5:04
# „I Don't Mind the Painv - 4:45
# „Stalker Song“ - 5:48
# „Let It Be Captured“ - 5:16
# „Invocation“ - 2:59

Kategória:Albumy Danzig
Kategória:Hudobné albumy z 1994
Dubová (prítok Váhu)

**Dubová** (často hovorovo označovaná ako *Dubové*) je vodný tok na západnom Slovensku, na území okresov Nové Mesto nad Váhom a Piešťany. Je to pravostranný prítok Váhu s dĺžkou .

## Prameň
Dubová pramení v Podunajskej pahorkatine, podcelok Trnavská pahorkatina v obci Čachtice (), kde sa zo severozápadu pritekajúca Jablonka vetví na dve ramená, pričom pravostranné rameno pokračuje ďalej pod názvom *Dubová*.

## Opis toku
Preteká severojužným smerom cez Čachtice, tu sprava priberá kratší prítok z Malých Karpát. Pokračuje okrajom susednej obce Častkovce, kde vytvára menší ohyb, východne od obce Podolie priberá zľava rameno Čachtického kanála a pokračuje k obci Pobedim. 

Pri obci Pobedim vytvára väčšiu sihoť a preteká okolo významného archeologického náleziska na pravom brehu. Potom tečie cez Bašovce a okrajom Veľkého Orvišťa, tu sa zľava oddeľuje Orvištský kanál, Dubová sa stáča na juhovýchod a vteká na územie mesta Piešťany. Časť toku v Piešťanoch je lemovaná chodníkom pre peších a cyklistov. Revitalizácia v kilometri 4,32 – 5,27 bola ocenená cenou CE.ZA.AR 2008.

Intravilánom mesta preteká v podstate severojužným smerom vytvárajúc niekoľko oblúkov. V rekreačnej oblasti Sĺňava I sa približuje k vodnej nádrži Sĺňava, pričom ďalej preteká po jej západnom brehu za oddeľujúcou hrádzou. V blízkosti výtoku Váhu zo Sĺňavy sa sprava vlieva do koryta Drahovského kanála.

Medzi Čachticami a Pobedimom je koryto toku chráneným územím (prírodná pamiatka Brehové porasty Dubovej), bolo vyhlásené v roku 1983 za účelom ochrany cca  dlhého úseku so zachovanými brehovými porastami vŕb. Ide o významný ekostabilizačný a krajinársky pôsobivý prvok uprostred odlesnenej poľnohospodárskej krajiny Podunajskej nížiny. Je hniezdiskom a útočiskom niektorých chránených druhov vtáctva.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Trnavskej pahorkatine
Kategória:Vodné toky v okrese Nové Mesto nad Váhom
Kategória:Vodné toky v okrese Piešťany
Cirkev bratská v Slovenskej republike

náhľad|Cirkev bratská (v %) v obciach Slovenskej republiky, podľa sčítania v roku 2021.
**Cirkev bratská** (**CB**) je štátom uznávaná cirkev, ktorá patrí k malým protestantským cirkvám vyznávačského (evanjelikálneho) typu, ktorá vznikla r. 1882 na území Čiech v Rakúsko-Uhorsku. Na územie Slovenska sa dostala začiatkom 20. storočia, keď sa sformovali prvé zbory v Prešove (1923) a v Bratislave (1926). Počas Prvej Slovenskej republiky bola zakázaná, v čase vlády komunizmu bola pod prísnym dohľadom.

V súčasnosti pôsobí na Slovensku samostatne, rovnako ako pôsobí v Česku. Pri sčítaní v roku 2021 sa k nej prihlásilo na Slovensku 3 440 veriacich. Je členom Ekumenickej rady cirkví na Slovensku.

## Cirkev bratská na Slovensku

### Štatistika

#### Obce s najväčším percentuálnym počtom veriacich
zdroj: Štatistický úrad Slovenskej republiky, Sčítanie obyvateľov, domov a bytov v roku 2021

#### Obce s najväčším  počtom veriacich
zdroj: Štatistický úrad Slovenskej republiky, Sčítanie obyvateľov, domov a bytov v roku 2021

### Organizácia
Základným spoločenstvom Cirkvi bratskej je zbor. Na Slovensku pôsobí v súčasnosti 22 zborov. Zbory sa riadia spoločnou Ústavou, Vyznaním a Vnútro-cirkevným poriadkom a okrem toho uzneseniami cirkevnej konferencie. Činnosť zborov koordinuje a reprezentuje Rada Cirkvi bratskej. Cirkev bratská je zriaďovateľom základných škôl Narnia v Bratislave, Banskej Bystrici, Pezinku a Trnave a dvoch stredných škôl v Bratislave; Bilingválneho gymnázia C. S. Lewisa a Lýcea C.S.Lewisa .

Celocirkevnú pôsobnosť má spevokol Eben-Ezer.

### Zbory na Slovensku
* Banská Bystrica
* Bardejov 
* Bratislava
* Bratislava - Kaplnka
* Bratislava - Paradox
* Hermanovce nad Topľou 
* Kalinovo 
* Košice 
*Košice - Mozaika 
* Levice 
* Michalovce
* Nitra 
* Prešov
* Stará Turá
* Spišská Nová Ves
*Svätý Jur
* Trenčín 
* Trnava
* Vranov nad Topľou 
* Žilina
* Žilina - Za Kostolom
* Žilina Kórejský zbor

### Predstavitelia
Súčasným predsedom Rady CB je Mgr. Milan Mitana. Medzi jej známejších členov patrí tiež Štefan Markuš, Daniel Pastirčák a Štefan Hríb.

## Referencie


## Pozri aj
* Cirkev bratská v Českej republike

## Externé odkazy
* Oficiálna stránka Cirkvi bratskej na Slovensku
* Oficiálna stránka Cirkvi bratskej v Česku


Kategória:Protestantské cirkvi
Izidor Mautner

**Izidor Mautner** (* 7. október 1852, Náchod – † 13. apríl 1930, Viedeň) bol zakladateľ textilného podniku v Rybárpoli, ktorý sa do roku 1914 stal jedným z najväčších podnikov v bavlnárskom priemysle.

Isidor Mautner bol druhý z deviatich detí textilného podnikateľa Isaaca Mautnera a jeho manželky Julie rodenej Rosenfeld (18231907). V roku 1867 nastúpil do textilnej spoločnosti svojho otca založenej v roku 1848. Po tom, čo v tom istom roku vo Viedni založil obchod s tovarom "Isaac Mautner & Co.", sa Isidor v roku 1873 presťahoval do Viedne, aby zachránil firmu po páde viedenského akciového trhu. Po úspešnej konsolidácii sa stal 1. januára 1874 akcionárom v spoločnosti "Isaac Mautner & Sohn".

Dňa 14. marca 1876 sa Isidor Mautner oženil s Jenny Neumannovou, dcérou bohatého viedenského obchodníka s hodvábom. S pomocou svojho vena v tom istom roku zakúpil podnik na mechanické tkanie v severočeskom Schumburgu (Šumburk nad Desnou), ktorý bol založený roku 1868 bratmi Perutzovými z Prahy. Ďalšia strojárska továreň bola postavená v roku 1881 v Náchode. V Trattenbachu v Dolnom Rakúsku, ktorá bola v roku 1896 premenená na tretiu strojársku spoločnosť, bola v roku 1893 získaná drevospracujúca predajňa.

Paralelne s otcovským spoločným podnikom postavil Isidor Mautner vlastnú textilnú spoločnosť. V roku 1878 založil spoločnosť *Baumwoll- und Leinenlieferungs-Gesellschaft für die k. k. Landwehr von Mautner & Consorten* s obchodnými pobočkami v Prahe, Budapešti a Terste, ako aj *Konfektionsanstalt* vo Viedni. V roku 1882 otvoril Isidor Mautner v Náchode spolu so svojimi dvoma švagrmi *Baumwollspinnerei Waerndorfer–Benedikt–Mautner*, ktorú viedol od roku 1907 sám.

Isidor Mautner mal veľký úspech so založením akciovej spoločnosti *Uhorský textilný priemysel* (*Magyar Textilipar R.T.*), ktorý v roku 1894 zriadil tri tkáčske mlyny, tri zvlákňovacie mlyny a niekoľko závodov na spracovanie textilu v blízkosti mesta Ružomberok. Prostredníctvom príkladných sociálnych inštitúcií sa Isidorovi Mautnerovi podarilo ukončiť počiatočnú fluktuáciu pracovnej sily, ktorá vážne ohrozila úspech spoločnosti. 

Kategória:Narodenia v 1852
Kategória:Úmrtia v 1930
Kategória:Slovenskí podnikatelia
Kategória:Narodenia 7. októbra
Kategória:Úmrtia 13. apríla
Kategória:Osobnosti z Náchoda
Kategória:Slovenské osobnosti židovského pôvodu
Kategória:Nositelia Radu Františka Jozefa
Vladivostok

**Vladivostok** je mesto na ruskom Ďalekom východe a administratívne centrum Prímorského kraja v blízkosti hraníc s Čínou a Severnou Kóreou. Je jedným z najjužnejších miest Ruska (podobnú zemepisnú šírku majú napr. Groznyj, Machačkala, Vladikavkaz, Naľčik). Končí tu Transsibírska magistrála, a domovskú základňu tu má Tichomorská flotila.

## Časové pásmo
Súbor:RTZ9.png
Vladivostok, ako aj celý Prímorský kraj sa nachádza v časovom pásme, označenom v medzinárodnom štandarde ako "Vladivostok time zone" (VLAT/VLAST). Posun oproti UTC predstavuje +10 hodín (VLAT) resp. +11 hodín (VLAST, letný čas). Voči hlavnému mestu Ruska Moskve je časový posun +7 hodín (označenie v Rusku ako MSK+7). Vladivostocký čas sa odlišuje od pásmového času o jednu hodinu, tak ako sa na teritóriu federácie uplatňuje dekrétny čas. 

## Doprava
thumb|Vladivostok z vesmíru
Dôležitý dopravný uzol (Transsibírska magistrála), morský prístav. Medzinárodné letisko Vladivostok (kód IATA: VVO) vzdialený od mesta  severne. Federálna trasa M60 "Ussuri" spája mesto s hlavným mestom Chabarovského kraja Chabarovskom.

Mestskú dopravu zabezpečujú: autobusy, trolejbusy, električky, linkové taxíky, pozemná lanovka. Vzdialené časti mesta su obsluhované prímestskou železnicou, ostrovné časti a časti vzdialené od centra motorovými člnmi a rýchloloďami. V posledných rokoch existencie ZSSR bola v meste pripravená výstavba metra. V súčasnosti tieto plány boli zavrhnuté.

V roku 2012 bol v meste dokončený najdlhší visutý most na svete most na ostrov Russkij.

## Rodáci
* Yul Brynner (1920 - 1985) - americký herec ruského pôvodu

## Iné projekty


Kategória:Mestá v Rusku
Kategória:Prístavné mestá v Rusku
Kategória:Prístavné mestá Tichého oceánu
Kategória:Prímorský kraj
Primér

**Primér** môže byť:
* v technike:
** základná náterová látka (=základné náterivo) alebo základný náter 
** rýchlo zasychajúca syntetická laková (spravidla glyptalová) základná náterová látka (farba) na oceľové konštrukcie, pozri pod základná náterová látka
** pri lepidlách:
*** tenký povlak aplikovaný na materiál pred nanesením lepidla, aby sa zvýšila pevnosť spoja (adhézia) alebo sa stabilizovali vlastnosti povrchu (povlak môže ale nemusí obsahovať zložky podobné danému lepidlu); synonymá: (látka na) šlichtovanie, „základné lepidlo“, pozri primér (lepidlo)
*** prísada do lepidla (menej často povlak aplikovaný na materiál) na zvýšenie adhézie (alebo stabilizovanie vlastností povrchu), obyčajne ide o nízkomolekulovú organickú látku so špeciálnymi reaktívnymi skupinami; synonymá: promótor adhézie, väzbový reagent, pozri primér (lepidlo)
* v ekonómii: primárny sektor národného hospodárstva (t. j. pôdohospodárstvo a ťažba), pozri primárny sektor
* v geológii: v starších systémoch jedno z geochronologických období , pozri primér (geológia)

**Primér** alebo **primer** môže byť:
* v stomatológii: materiál, ktorý zlepšuje adaptáciu živicových materiálov k substrátu indukovaním zmáčavosti a/alebo priestupnosti upravovaných dentínových a sklovinových povrchov pre živicový materiál, pozri primér (stomatológia)
* v biológii: 
** látka uľahčujúca účinok inej látky
** malá molekula (napr. prekurzor) slúžiaca ako štartovacia molekula pre syntézu makromolekuly (napr. glykogénu, nukleovej kyseliny), najmä malý polymér slúžiaci ako štartovacia molekula pre syntézu väčšieho biopolyméru
**v súvislosti s nukleovými kyselinami: a) krátky (alebo občas dlhší) reťazec jednovláknovej RNA alebo jednovláknovej DNA (resp. pri niektorých vírusoch krátky reťazec proteínu a pri niektorých retrovírusoch reťazec tRNA), ktorý slúži ako molekula, na ktorej sa v prírode začína replikácia DNA alebo reverzná transkripcia, resp. b) obdoba bodu a) v laboratórnych podmienkach, slúžiaca na rozličné účely (napr. pri polymerázovej reťazovej reakcii DNA, sekvencovaní DNA, miestne cielenej mutagenéze či pri extenzii priméru), najmä krátky reťazec jednovláknovej (obyčajne) DNA, ktorý slúži ako molekula, na ktorej sa začína polymerázová reťazová reakcia DNA , pozri primér (nukleové kyseliny)
**glykogenín ako enzým potrebný na začatie syntézy glykogénu , pozri pod glykogenín

**Primer** môže byť aj:
* v biológii: feromón spôsobujúci u jeho recipienta dlhotrvajúcu fyziologickú zmenu, pozri primer (feromón)
* v kozmetike: podkladová báza
* americký sci-fi film z roku 2004, pozri Primer (film)
* štúdiový album americkej hudobnej skupiny Rockapella, pozri Primer (album)

## Pozri aj
* prímer

## Referencie
Ur (kontinent)

**Ur** je názov prvého známeho kontinentu, ktorý sa sformoval pravdepodobne pred 3 miliardami rokov v eóne archaikum. Asi pred 1 miliardou rokov sa spojil s ďalšími dvoma kontinentmi Nenou a Atlantikou do veľkého kontinentu Rodinia.

Kontinent bol zložený z častí, ktoré dnes tvoria Afriku, Austráliu, Indický subkontinent a ostrov Madagaskar. Predpokladá sa, že to bol jediný kontinent na Zemi a nedosahoval ani veľkosť dnešnej Austrálie.

## Externé odkazy
* In the beginning, there was Ur 

Kategória:Kontinenty v minulosti Zeme
Saloninus

**Publius Licinius Cornelius Saloninus Valerianus** (* † 260 po Kr.) bol prostredným synom rímskeho cisára Galliena (253 – 268) a jeho manželky Iulie Cornelie Saloniny.

O živote Licinia Salonina do roku 258, kedy ho jeho otec dal po predčasnej smrti Valeriana Mladšieho vyhlásiť za *Caesara* (spoluvladára), nie sú známe žiadne podrobnosti. Nevie sa ani, aký starý bol v roku 258 – podľa portrétov na minciach bol však buď neplnoletý, alebo na prahu plnoletosti. Jeho cisárske meno bolo P. LICINIUS CORNELIUS SALONINUS VALERIANUS NOB. CAESAR alebo P. CORNELIUS SALONINUS GALLIENUS NOB. CAESAR, PRINCEPS IUVENTUTIS.

Keď cisár Gallienus opustil asi roku 259 Porýnie, aby bránil Itáliu pred Alamanmi, zostal Saloninus pod dohľadom svojho poručníka Albana (Silvana) v Colonii Agrippine (dnes Kolín nad Rýnom), kde ho vojaci vyhlásili pod dojmom Postumovej vzbury roku 260 za  *Augusta*, plnoprávneho cisára (IMP. SALONINUS VALERIANUS AUG.).  Postumus ho dal spolu s Albanom po svojom víťazstve popraviť.

## Pozri aj
* Zoznam rímskych cisárov

## Externé odkazy
* Kolekcia Saloninových mincí (po anglicky)

Kategória:Úmrtia v 3. storočí
Kategória:Cisári starovekého Ríma
Marius (uzurpátor)

náhľad|Minca "galského" cisára Maria

**Marius** alebo **Marcus Aurelius Marius** bol uzurpátor rímskeho trónu, ktorý spravoval v letných mesiacoch roku 269 Galiu, Britániu a časť Hispánie. Dátum narodenia a bližšie biografické údaje o jeho osobe sú neznáme.

Marius bol nástupcom prvého galského uzurpátora Postuma, ktorého v máji alebo v júni 269 zavraždili v Mohuči (Mogontiaku) vojaci. Bol vraj pôvodom kováč a na tróne sa udržal len niekoľko mesiacov, kým nebol za nejasných okolností zabitý. Či sa stal obeťou osobnej pomsty, ako tvrdia niektoré pramene, je sporné, jeho vražda skôr súvisela s vrtkavými náladami vojakov. Správy antických autorov, že vládol len tri dni, sú celkom iste nesprávne, pretože stihol dať vyraziť veľké množstvo mincí. Po jeho smrti prevzal moc v Galii Victorinus.

## Externé odkazy
* Mariove mince (po anglicky)

Kategória:Úmrtia v 3. storočí
Kategória:Uzurpátori starovekého Ríma
Kategória:Cisári Galského cisárstva
Kategória:Zavraždení vládcovia
Oáza

thumb|Oáza v Líbyjskej časti Sahary
**Oáza** (z gr. ὄασις) je izolovaná oblasť vegetácie v púšti, obyčajne obklopujúca prameň alebo iný vodný zdroj.

Poloha oáz bola strategicky dôležitá pre obchod a dopravu v púštnych oblastiach. Karavány si museli v oázach dopĺňať zásoby vody a potravín. Z tohto dôvodu mala politická alebo vojenská kontrola oáz kľúčový význam ovládnutie obchodu na danej ceste. Napríklad oázy Awjila, Ghadames a Kufra, nachádzajúce sa v Líbyi boli dôležitými obchodnými centrami severojužných a východo-západných ciest v saharskej púšti.

## Iné projekty

Kategória:Geografia
Kategória:Púšte
Victorinus

[náhľad|200px|[Antoninián "galského" cisára Victorina]]
**Victorinus** alebo **Marcus Piavonius Victorinus** (vládol 269 – 271) bol uzurpátor rímskeho trónu, ktorý spravoval Galiu a Britániu po zavraždení svojich predchodcov Postuma a Maria. 

Victorinus pochádzal z bohatej galorímskej rodiny a za Postumovej vlády urobil rýchlu kariéru, ktorej vrcholom bol konzulát, ktorý zastával spoločne s Postumom (roku 267 alebo 268). Keď jeho dobrodinca zabili na jar 269 vojaci a nový vládca Marius skončil onedlho rovnako, prijal Victorinus v lete alebo na jeseň cisársky titul. Uznala ho síce Galia aj Británia, ale Hispánia, zrejme pod dojmom energickej politiky cisára Claudia II., od „galskej ríše“ odpadla. Aby zamedzil odstredivým tendenciám, ktoré sa začali prejavovať dokonca aj v Galii, nariadil Victorinus útok na odbojné mesto Augustodunum a dal ho po dlhom obliehaní vyplieniť. O jeho ďalších opatreniach nie je dostatok správ, vieme len, že v rokoch 270 – 271 zastával svoj druhý konzulát. Na jar roku 271 Victorina čakal zvyčajný osud uzurpátorov, dýka vraha. Jeho matka Victoria dosadila na trón posledného galského cisára Tetrika, ktorý dal Victorina konzekrovať – DIVUS VICTORINUS.
 
## Externé odkazy
* Victorinova biografia (po anglicky)

Kategória:Úmrtia v 3. storočí
Kategória:Uzurpátori starovekého Ríma
Kategória:Cisári Galského cisárstva
Kategória:Rímski konzuli
Kategória:Zavraždení vládcovia